open-index/open-wikipedia-markdown huggingface dataset:
การถล่มของเวิลด์เทรดเซ็นเตอร์

เวิลด์เทรดเซ็นเตอร์ ในย่านโลเวอร์แมนแฮตตัน นครนิวยอร์ก ถูกทำลายหลังการโจมตีของผู้ก่อการร้ายหลายครั้งเมื่อวันที่ 11 กันยายน พ.ศ. 2544 คร่าชีวิตผู้คนเกือบ 3,000 คนในพื้นที่นั้น เครื่องบินพาณิชย์สองลำที่ถูกสมาชิกอัลกออิดะฮ์จี้บังคับให้พุ่งเข้าชนอาคารแฝดของกลุ่มอาคารดังกล่าวโดยเจตนา ทำให้เกิดเพลิงไหม้ขนาดใหญ่ล้อมรอบชั้นที่ถูกชนของอาคาร ซึ่งท้ายที่สุดส่งผลให้ตึกระฟ้าทั้งสองถล่มต่อเนื่องลงมาทั้งหมด โดยในขณะนั้นถือเป็นอาคารที่สูงที่สุดอันดับสามและสี่ของโลก เหตุการณ์นี้เป็นการถล่มของอาคารที่อันตรายและสร้างความเสียหายมากที่สุดในประวัติศาสตร์

อาคารเหนือ (WTC 1) เป็นอาคารแรกที่ถูกชนเมื่ออเมริกันแอร์ไลน์ เที่ยวบินที่ 11 ได้พุ่งชนในเวลา 8:46 น. ทำให้อาคารถล่มในเวลา 10:28 น. หลังจากที่เพลิงไหม้อยู่เป็นเวลา 1 ชั่วโมง 42 นาที เวลา 9:03 น. อาคารใต้ (WTC 2) ถูกยูไนเต็ดแอร์ไลน์ เที่ยวบินที่ 175 และถล่มในเวลา 9:59 น. หลังจากที่เพลิงไหม้อยู่เป็นเวลา 56 นาที

การถล่มของอาคารทั้งสองได้สร้างความเสียหายครั้งใหญ่ไปทั่วทั้งโลเวอร์แมนแฮตตัน เนื่องจากอาคารที่อยู่ติดกันและอยู่ใกล้เคียงอีกกว่าสิบแห่งได้รับความเสียหายหรือถูกทำลายจากซากปรักหักพังของเครื่องบินที่พุ่งชนหรือจากการถล่ม อาคารสี่ในห้าแห่งของเวิลด์เทรดเซ็นเตอร์ที่เหลืออยู่ถูกบดขยี้ทันทีหรือได้รับความเสียหายจนไม่สามารถซ่อมแซมได้ เมื่ออาคารทั้งสองถล่มลงมา ขณะที่ 7 เวิลด์เทรดเซ็นเตอร์ ยังคงตั้งอยู่ได้อีกหกชั่วโมงกระทั่งเพลิงที่เกิดจากซากปรักหักพังที่ตกลงมาจากอาคารเหนือทำให้ตัวอาคารถล่มในเวลา 17:21 น. วันเดียวกัน

การจี้บังคับ การพุ่งชน เพลิงไหม้ และการถล่มที่ตามมาในภายหลังได้คร่าชีวิตผู้คนไปทั้งหมด 2,760 คน ผงพิษจากอาคารที่ถูกทำลายได้ฟุ้งกระจายไปทั่วเมืองและส่งผลให้เกิดปัญหาสุขภาพระยะยาวมากมายที่ยังคงส่งผลกระทบต่อผู้คนจำนวนมากที่อยู่ในบริเวณใกล้เคียงกับอาคาร โดยมีรายงานว่ามีผู้เสียชีวิตเพิ่มเติมอย่างน้อยสามราย อาคารสูง 110 ชั้นเหล่านี้เป็นโครงสร้างตั้งอิสระที่สูงที่สุดเท่าที่เคยถูกทำลาย และยอดผู้เสียชีวิตจากการโจมตีอาคารเหนือนั้นถือเป็นการก่อการร้ายครั้งเดียวที่ร้ายแรงที่สุดในประวัติศาสตร์โลก

ใน พ.ศ. 2548 สถาบันมาตรฐานและเทคโนโลยีแห่งชาติ (NIST) เผยแพร่ผลการตรวจสอบเกี่ยวกับการถล่ม ซึ่งพบว่าไม่มีสิ่งใดต่ำกว่ามาตรฐานในการออกแบบอาคาร และระบุว่าความรุนแรงของการโจมตีนั้นเกินกว่าที่อาคารต่าง ๆ เคยประสบมาในอดีต NIST สรุปว่าเพลิงเป็นสาเหตุหลักของการถล่ม การพุ่งชนและระเบิดของเครื่องบินได้ทำลายฉนวนกันไฟส่วนใหญ่ในจุดที่ถูกกระแทก ทำให้เกิดอุณหภูมิที่พุ่งสูงขึ้นจนโครงสร้างเหล็กกล้าของอาคารอ่อนอย่างรุนแรง เป็นผลให้พื้นอาคารที่ทรุดดึงเสาด้านนอกเข้ามาด้านใน ทำให้เสาโค้งและงอในที่สุด เมื่อส่วนบนของอาคารเริ่มเคลื่อนตัวลงมา การถล่มต่อเนื่องทั้งหมดจึงเป็นสิ่งที่หลีกเลี่ยงไม่ได้

การทำความสะอาดพื้นที่เวิลด์เทรดเซ็นเตอร์ต้องใช้การดำเนินการตลอด 24 ชั่วโมงและมีค่าใช้จ่ายหลายร้อยล้านดอลลาร์ อาคารบางส่วนที่อยู่รอบข้างซึ่งไม่ได้ถูกเครื่องบินชนยังคงได้รับความเสียหายอย่างมาก ทำให้ต้องรื้อถอน การรื้อถอนอาคารที่เสียหายโดยรอบยังคงดำเนินต่อไป แม้จะมีการก่อสร้างใหม่เพื่อทดแทนอาคารแฝด วันเวิลด์เทรดเซ็นเตอร์ใหม่ ซึ่งเปิดทำการใน พ.ศ. 2557

## หมายเหตุ

## อ้างอิง


หมวดหมู่:เวิลด์เทรดเซ็นเตอร์
หมวดหมู่:วินาศกรรม 11 กันยายน พ.ศ. 2544
หมวดหมู่:เหตุสิ่งก่อสร้างถล่ม
ด็อยท์เชิสเวอร์เทอร์บูค

***ด็อยท์เชิสเวอร์เทอร์บูค*** (; ; "พจนานุกรมภาษาเยอรมัน" หรือ "หนังสือศัพท์เยอรมัน") หรือย่อว่า ***DWB*** เป็นพจนานุกรมภาษาเยอรมันที่ใหญ่และครอบคลุมที่สุดที่มีอยู่ พจนานุกรมรวบรวมคำศัพท์ภาษาเยอรมันสูงที่มีใช้งานมาตั้งแต่ปี 1450 ไปจนถึงคำยืมจากภาษาอื่นมาในภาษาเยอรมัน ในเนื้อหาของแต่ละคำยังมีข้อมูลศัพทมูล, ความหมาย, รูปแบบที่รับรอง, คำพ้องความหมาย, การใช้ในบริบทเฉพาะ และรูปแบบของคำเดียวกันในภูมิภาคอื่นที่ปรากฏในโลกภาษาเยอรมัน รูปแบบภาษาศาสตร์เชิงประวัติศาสตร์ของพจนานุกรมนี้ ประกอบกับตัวอย่างที่ยกมาจากแหล่งข้อมูลปฐมภูมิ ทำให้พจนานุกรมนี้ได้รับการเปรียบเปรยกับ *[[Oxford English Dictionary|พจนานุกรมภาษาอังกฤษออกซเฟิร์ด]]* ในโลกภาษาอังกฤษ DWB ฉบับสมบูรณ์แรกมีคำหลัก 330,000 คำ ในแถวแนวตั้งพิมพ์ 67,000 แถว จากทั้ง 32 ฉบับ

*ด็อยท์เชิสเวอร์เทอร์บูค* เริ่มต้นโดยพี่น้องตระกูลกริมม์ในปี 1838 และตีพิมพ์ฉบับแรก ๆ ในปี 1854 แต่พจนานุกรมไม่เสร็จสมบูรณ์ในช่วงชีวิตของทั้งสอง และมีการสืบสานงานเรื่อยมาโดยนักวิชาการและสถาบันต่าง ๆ จนแล้วเสร็จสมบูณ์ในปี 1961 ในปี 1971 ได้ตีพิมพ์ฉบับเพิ่มเติมที่ 33 ซึ่งมีรายการคำเพิ่มเติมมา 25,000 รายการ ในปี 2004 มีโครงการวิจัยเกิดขึ้นเพื่อขยายคลังศัพท์และปรับข้อมูลส่วนที่เก่าที่สุดของพจนานุกรมให้เป็นไปตามมาตรฐานของโลกวชิาการสมัยใหม่ พจนานุกรมฉบับ A–F วางแผนผรับปรุงแล้วเสร็จในปี 2012 โดยศูนย์วิจัยภาษาของสถาบันวิทยาการและมนุษยศาสตร์เบอร์ลิน-บรันเดินบวร์ค ร่วมกับมหาวิทยาลัยกืททิงเงิน

## อ้างอิง

หมวดหมู่:พจนานุกรม
หมวดหมู่:พี่น้องตระกูลกริมม์
หมวดหมู่:หนังสือภาษาเยอรมัน
กี่หมื่นฟ้า

**กี่หมื่นฟ้า** () เป็นละครโทรทัศน์ไทยแนวชายรักชายที่ผลิตโดยดูมันดิทีวี นำแสดงโดยธีร์ทัศน์ จึงมณีรัตน์และก้องภพ จิโรจน์มนตรี เนื้อเรื่องดัดแปลงมาจากนวนิยายชื่อเดียวกันของ "25.15.66" ออกอากาศทางช่องวัน 31 ทุกวันอาทิตย์ เวลา 22:15 น. ตั้งแต่วันที่ 17 พฤศจิกายน พ.ศ. 2567 ถึง 2 กุมภาพันธ์ พ.ศ. 2568

สำหรับตอนพิเศษชื่อ "Your Sky of Us" ออกอากาศเมื่อวันที่ 29 มีนาคม พ.ศ. 2568

## นักแสดง
### นักแสดงหลัก
* ธีร์ทัศน์ จึงมณีรัตน์ รับบท หมื่นฟ้า
* ก้องภพ จิโรจน์มนตรี รับบท ที่รัก

### นักแสดงสมทบ
* ธนภูมิ เศรษฐสิทธิกุล รับบท เรียว
: เพื่อนร่วมชั้นของหมื่นฟ้า
* วรพงษ์ วาเลาะ รับบท เฮีย
: เพื่อนร่วมชั้นของหมื่นฟ้า
* ศุภการ จิรโชติกุล รับบท พันลี้
: เพื่อนร่วมชั้นของที่รัก, น้องชายของหมื่นฟ้า
* จิรชาติ บุษปวนิช รับบท ไทป์
: เพื่อนร่วมชั้นของที่รัก
* อินทิรา แซ่เซียว รับบท จอย
: เพื่อนร่วมชั้นของที่รัก
* ชินรัฐ สิริพงษ์ชวลิต รับบท โอ้
: รุ่นพี่ที่ตามจีบที่รัก
* มรกต หลิว รับบท เบ๊บ
: พี่สาวของที่รัก
* เปี่ยมชล ดำรงสุนทรชัย รับบท ดอม
: แฟนของเบ๊บ
* สัญญา คุณากร รับบท พ่อที่รัก
* โสภิตนภา ชุ่มภาณี รับบท แม่ที่รัก
* พล ตัณฑเสถียร รับบท พ่อหมื่นฟ้า
* นฤมล พงษ์สุภาพ รับบท แม่หมื่นฟ้า
* ดวงใจ หิรัญศรี รับบท อธิการบดี
: แม่ของโอ้

## กิจกรรมแฟนคลับ
ซีรีส์ดังกล่าวได้จัดฉายรอบพิเศษสำหรับตอนแรกและตอนสุดท้าย โดยมีนักแสดงเข้าร่วม เมื่อวันที่ 9 พฤศจิกายน 2024 ที่ เซ็นทรัลเวิลด์ และวันที่ 2 กุมภาพันธ์ 2025 ที่ โรงภาพยนตร์สยามภาวลัย  นอกจากนี้ยังได้จัดงานแฟนมีตติ้งระดับนานาชาติที่ ฮ่องกง เมื่อวันที่ 31 พฤษภาคม 2025 และที่ ประเทศญี่ปุ่น ในวันที่ 6 กรกฎาคม 2025

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์แนวรักชีวิตไทย
หมวดหมู่:ละครชายรักชายไทย
หมวดหมู่:ละครโทรทัศน์ไทยในคริสต์ทศวรรษ  2020
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยดูมันดิ ทีวี
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ที่กำกับโดย ณธวรรศว์ ปิยานนท์พงศ์
วัดแม่ลาย

**วัดแม่ลาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแก้ว อำเภอแม่ออน จังหวัดเชียงใหม่ ที่ดินตั้งวัดมีเนื้อที่ 8 ไร่ 3 ตารางวา จากการบริจาคเพิ่ม 5 ไร่ จากพอล จำนงบูรณแพทย์ และปานบัว วงศ์ปัญจปละโยมแก้ว

วัดแม่ลายสร้างขึ้นเมื่อ พ.ศ. 2480 โดยมีครูบาสมเป็นผู้นำชาวบ้านสร้างขึ้น ในที่ดินของนายปัน เทโวขัติ ผู้ถวายที่ดินบริจาคให้ ประกาศตั้งเป็นวัดเมื่อ 6 กุมภาพันธ์ พ.ศ. 2480

อุโบสถและวิหารประดับตกแต่งเป็นลวดลายด้วยหินที่ได้จากลำน้ำแม่ลาย ด้านในอุโบสถประดิษฐานพระพุทธรูป พระประธานของวัด ซึ่งตกแต่งด้วยหินแม่น้ำเช่นเดียวกัน อาคารเสนาสนะอื่นประกอบด้วย หอสวดมนต์และกุฏิสงฆ์

## รายนามเจ้าอาวาส
* ครูบาสม พ.ศ. 2478–2481 
* พระแก้ว พ.ศ. 2583–2484 
* ครูบาอินตา พ.ศ. 2485–2490
* พระสม พ.ศ. 2491-2492
* พระก่อง พ.ศ. 2493
* พระพุฒิ คุณวุฒิ โท พ.ศ. 2512–2515
* พระเอ่ พ.ศ. 2507–2519
* พระคำ สีลสิวโร พ.ศ. 2519–2523
* พระอ้าย จิรฏฺจิโก

## อ้างอิง

แม่ลาย
หมวดหมู่:อำเภอแม่ออน
กาตาร์วอลเลย์บอลลีก

**กาตาร์วอลเลย์บอลลีก** (; ; ตัวย่อ: QVL) เป็นลีกวอลเลย์บอลอาชีพของประเทศกาตาร์ ก่อตั้งขึ้นในปี ค.ศ. 1979 จัดขึ้นโดยสมาคมวอลเลย์บอลกาตาร์ (QVA) ซึ่งปัจจุบันมีทีมเข้าแข่งขันทั้งหมด 10 ทีม 

สโมสรที่ชนะเลิศสูงสุดได้แก่ สโมสรอัลอะเราะบี ซึ่งชนะทั้งหมด 26 สมัย รองลงมาคือ สโมสรอัรร็อยยาน 12 สมัย

## สโมสรในฤดูกาล 2024–25
* อัลอะฮ์ลี
* อัลอะเราะบี
* อัลฆ็อรรอฟะฮ์
* อัลเคาร์
* อัรร็อยยาน
* อัสซัดด์
* อัชชะมาล
* อัลวักเราะฮ์
* โปลิส
* กาตาร์เอสซี

## ทำเนียบผู้ชนะเลิศ

## จำนวนครั้งที่ชนะเลิศ

## อ้างอิง

## แหล่งข้อมูลอื่น
* Official Website
* Qatar League at volleybox.net

หมวดหมู่:วอลเลย์บอลชายลีก
กาตาร์
หมวดหมู่:วอลเลย์บอลในประเทศกาตาร์
หมวดหมู่:การแข่งขันวอลเลย์บอลในประเทศกาตาร์
หมวดหมู่:ลีกกีฬาที่ก่อตั้งในปี พ.ศ. 2522
คูเวตวอลเลย์บอลพรีเมียร์ลีก

**คูเวตวอลเลย์บอลพรีเมียร์ลีก** (; ) เป็นการแข่งขันวอลเลย์บอลชายระดับสูงสุดของประเทศคูเวต และจัดขึ้นโดยสมาคมวอลเลย์บอลคูเวต ซึ่งปัจจุบันมีทีมเข้าแข่งขันทั้งหมด 11 ทีม โดยจะแข่งขันแบบพบกันหมดในระบบเหย้าและเยือน หลังจากฤดูกาลปกติ ทีมที่มีอันดับดีที่สุด 4 ทีมจะเข้าสู่รอบเพลย์ออฟ และอีก 2 ทีมสุดท้ายจะตกชั้นโดยอัตโนมัติ

สโมสรที่ชนะเลิศสูงสุดได้แก่ อัลกอดิซียะฮ์เอสซี ซึ่งชนะทั้งหมด 23 สมัย

## ทำเนียบผู้ชนะเลิศ

## จำนวนครั้งที่ชนะเลิศ

## อ้างอิง

## แหล่งข้อมูลอื่น
* 
* Kuwait League at volleybox.net

หมวดหมู่:วอลเลย์บอลชายลีก
คูเวต
หมวดหมู่:วอลเลย์บอลในประเทศคูเวต
หมวดหมู่:การแข่งขันวอลเลย์บอลในประเทศคูเวต
หมวดหมู่:ลีกกีฬาที่ก่อตั้งในปี พ.ศ. 2508
ผลตอบสนองเชิงความถี่

**ผลตอบสนองเชิงความถี่** (frequency response) เป็นการวัดความสัมพันธ์ระหว่าง ความถี่ และ ปริมาณทางกายภาพ บางอย่าง

## ผลตอบสนองเชิงความถี่ในสาขาสวนศาสตร์
ผลตอบสนองเชิงความถี่ช่วยแสดงให้เห็นว่าค่าขาออกจากอุปกรณ์ทางเสียงเปลี่ยนแปลงอย่างไรเมื่อความถี่เปลี่ยนไป โดยอาจแสดงเป็นกราฟโดยให้แกน X เป็นความถี่ แล้วแกน Y มักให้เป็นระดับปริมาณค่าขาออก โดยแกน Y มักแสดงเป็นหน่วย เดซิเบล ในขณะที่แกน X ก็มักแสดงเป็นมาตราส่วนลอการิทึม

การวัดผลตอบสนองเชิงความถี่ของลำโพง หรือ ไมโครโฟน เป็นการวัดประสิทธิภาพการแปลงระหว่างการสั่นสะเทือนทางกลและสัญญาณไฟฟ้าเมื่อความถี่เปลี่ยนแปลง

## ผลตอบสนองเชิงความถี่ในวงจรอิเล็กทรอนิกส์/วงจรไฟฟ้า/อุปกรณ์อิเล็กทรอนิกส์
ในวงจรไฟฟ้าและอิเล็กทรอนิกส์หรือ อุปกรณ์อิเล็กทรอนิกส์ ผลตอบสนองเชิงความถี่มีความสำคัญเทียบเท่ากับ ลักษณะเฉพาะเชิงอุณหภูมิ มีการนำเครื่องวิเคราะห์สเปกตรัม และ เครื่องวิเคราะห์เครือข่าย มาใช้เพื่อประเมินผลตอบสนองเชิงความถี่ สำหรับในอุปกรณ์วิทยุ การวัดจะทำโดยผู้ควบคุมการเปลี่ยนแปลงความถี่การสื่อสารและวาดเส้นกราฟผลลัพธ์ลงบนกระดาษ หรือทำการวัดแบบอัตโนมัติร่วมกับการใช้คอมพิวเตอร์ส่วนบุคคล ในวงจรและอุปกรณ์ ผลตอบสนองเชิงความถี่ของส่วนประกอบต่าง ๆ จะเปลี่ยนแปลงไปอย่างมาก ดังนั้น ไม่เพียงแต่ลักษณะเฉพาะด้านแอมพลิจูดเท่านั้น แต่ลักษณะเฉพาะอื่น ๆ เกือบทั้งหมดก็เปลี่ยนแปลงไปตามความถี่เช่นกัน

### ผลตอบสนองเชิงความถี่ของตัวเก็บประจุ
[thumb|300x300px|[วงจรสมมูลเมื่อคำนึงถึง ESR และ ESL]]
อิมพีแดนซ์ของตัวเก็บประจุในอุดมคติแปรผกผันกับความถี่ อย่างไรก็ตาม อุปกรณ์ในโลกแห่งความเป็นจริง (ไม่ใช่แค่ตัวเก็บประจุ) โดยทั่วไปจะมีส่วนประกอบต่าง ๆ เป็นภาระเพิ่ม มักจำลองโดยใช้ วงจรสมมูล ดังที่แสดงในรูป ส่วนประกอบสำคัญคือ ความต้านทานอนุกรมสมมูล (ESR) และ ความเหนี่ยวนำอนุกรมสมมูล (ESL) ด้วยเหตุนี้ อิมพีแดนซ์จึงลดลงใกล้เคียงกับกรณีอุดมคติจนถึงความถี่หนึ่ง อย่างไรก็ตาม เนื่องจากมี ESR และ ESL หลังจากถึงค่าต่ำสุดที่ความถี่หนึ่ง อิมพีแดนซ์จะเริ่มเพิ่มขึ้นเมื่อความถี่เพิ่มขึ้น แนวโน้มนี้พบได้ทั่วไปในตัวเก็บประจุในโลกแห่งความเป็นจริง แต่ในขณะที่สิ่งนี้เกิดขึ้นที่ความถี่ค่อนข้างต่ำสำหรับตัวเก็บประจุอิเล็กโทรไลต์อะลูมิเนียม ความถี่ที่คามต้านทานถึงค่าต่ำสุดจะค่อนข้างสูงสำหรับตัวเก็บประจุเซรามิกหลายชั้น ปัจจัยเหล่านี้ต้องนำมาพิจารณาขึ้นอยู่กับวิธีการใช้งานตัวเก็บประจุในวงจร ตัวเก็บประจุที่มีคุณสมบัติความถี่ที่ดีจะมีความถี่สูงซึ่งอิมพีแดนซ์ถึงค่าต่ำสุด

## วิศวกรรมวิทยุ
โดยทั่วไปแล้ว อิมพีแดนซ์ป้อนเข้าของสายอากาศจะเปลี่ยนแปลงไปตามความถี่ของพลังงานความถี่สูงที่จ่าย มีการใช้เครื่องวิเคราะห์สายอากาศเพื่อวัดอิมพีแดนซ์ที่ความถี่แต่ละความถี่

ในการแพร่กระจายคลื่นวิทยุ หากมีตัวกลางตามเส้นทางการแพร่กระจายซึ่งมีลักษณะความถี่เปลี่ยนแปลงไปตามเวลา สัญญาณจะผิดเพี้ยนที่ปลายทางที่รับได้

## อ้างอิง

หมวดหมู่:การประมวลผลสัญญาณ
เคตัก กัซยูมอฟ

**เคตัก รุสลาโนวิช กัซยูมอฟ** (หรือ **โกซยูมอฟ**, , *Gozymty Ruslany fyrt Xetæg*; , *Khetag Ruslanovich Gozyumov*; ; เกิด 24 เมษายน ค.ศ. 1981) เป็นนักมวยปล้ำฟรีสไตล์ชาวรัสเซียและอาเซอร์ไบจาน เชื้อสายออสซีเชีย เข้าแข่งในประเภท 96 กก. โดยได้เหรียญทองแดงในโอลิมปิกฤดูร้อน 2008 และ 2012 และเหรียญเงินในโอลิมปิกฤดูร้อน 2016 เขายังได้เหรียญทอง 4 เหรียญและเหรียญเงิน 4 เหรียญในการแข่งขันชิงแชมป์ยุโรปและโลกใน ค.ศ. 2009–2014 และเหรียญทองในยูโรเปียนเกมส์ 2015
 
กัซยูมอฟเริ่มเล่นมวยปล้ำใน ค.ศ. 1990 และเข้าแข่งขันใน ค.ศ. 1994 ภายหลังเป็น cardiac arrhythmia ที่ทำให้เขาล้มลงในระหว่างการแข่งขันรอบก่อนรองชนะเลิศในโอลิมปิก ค.ศ. 2012
 
## อ้างอิง

 
## แหล่งข้อมูลอิ่น
* 
 

 

หมวดหมู่:นักมวยปล้ำชาวอาเซอร์ไบจาน
หมวดหมู่:นักมวยปล้ำโอลิมปิกจากอาเซฮร์ไบจาน
หมวดหมู่:นักมวยปล้ำในโอลิมปิกฤดูร้อน 2008
หมวดหมู่:นักมวยปล้ำในโอลิมปิกฤดูร้อน 2012
หมวดหมู่:ชาวอาเซอร์ไบจานเชื้อสายออสซีเชีย
หมวดหมู่:นักมวยปล้ำในยูโรเปัยนเกมส์ 2015
หมวดหมู่:นักกีฬาจากสาธารณรัฐนอร์ทออสซีเชีย–อะลาเนีย
หมวดหมู่:ผู้ชนะเลิศมวยปล้ำโลก
ภาษาชามอร์โร

**ภาษาชามอร์โร** (, ;  [Northern Mariana Islands] or  [Guam] ) เป็นภาษาออสโตรนีเซียนที่มีผู้พูดประมาณ 58,000 คน มีจำนวนประมาณ 25,800 คนบนเกาะกวมและประมาณ 32,200 คนบนหมู่เกาะนอร์เทิร์นมาเรียนาและที่อื่น ๆ

ภาษาชามอร์โรเป็นภาษาพื้นเมืองดั้งเดิมของชาวชามอร์โรซึ่งเป็นชนพื้นเมืองของหมู่เกาะมาเรียนาแม้ว่าในปัจจุบันจะไม่ค่อยมีคนพูดกันมากเท่าในอดีตก็ตาม ชาวชามอร์โรมีภาษาถิ่นที่แตกต่างกันสามภาษา ได้แก่ ภาษากวม ภาษาโรตานีส และภาษาถิ่นอื่น ๆ ในหมู่เกาะนอร์เทิร์นมาเรียนา (NMI)

## อ้างอิง

## ดูเพิ่ม
* 
** 
* 

## แหล่งข้อมูลอื่น

* Chamorro-English Online Dictionary (*chamoru.info* homepage)
* Webster's Chamorro-English Online Dictionary (archived version)
* Learn Chamoru! CHamoru sentences, videos by Michael Bevacqua.
* Chamorro lessons
* Chamorro Language Lessons (archived version)
* Chamorro/Chamoru – The Language (archived version)
* Chamorro-English dictionary, partially available at Google Books.
* Chamorro Reference Grammar, partially available at Google Books.
* Chamorro Wordlist at the Austronesian Basic Vocabulary Database
* Chamorro Linguistics International Network (CHIN).
*  (PALI Language Texts: Micronesia)" by Donald M. Topping, Pedro M. Ogo, and Bernadita C. Dungca, published in 1975 by University of Hawaii Press archived at Kaipuleohone.
*  in Kaipuleohone.
ตำบลสูภี

**สูภี** () เป็นฆุม (ตำบล) ในอำเภอโอ-จเริว จังหวัดบันทายมีชัยทางตะวันตกเฉียงเหนือของประเทศกัมพูชา

## หมู่บ้าน

* สูภีเชิง (សុភីជើង)
* สูภีกัณดาล (សុភីកណ្ដាល)
* สูภี-ตโบง (សុភីត្បូង)
* เคาก์จัก (គោកចក)
* เคาก์พริจ (គោកព្រិច)

## อ้างอิง
ชเวม่านทินมอง

**ชเวม่านทินมอง** (, 21 ธันวาคม ค.ศ. 1918 – 29 พฤศจิกายน ค.ศ. 1969) เป็นนักร่ายรำชาวพม่าผู้ทรงอิทธิพลและเป็นผู้ก่อตั้งคณะชเวม่านตะบิน ซึ่งเป็นคณะร่ายรำคณะสุดท้ายของพม่า เขาได้รับการยกย่องให้เป็นหนึ่งในนักแสดงซะปเวที่มีทักษะมากที่สุดสามคนในยุคของเขา ร่วมกับเคนเนทเซน และเซนอองมีน และเป็นผู้นำการร่ายรำแบบซะตะบิน ตามแบบอย่างของโปเซน

รูปปั้นสัมฤทธิ์ของทินมองตั้งอยู่หน้าโรงละครแห่งชาติมัณฑะเลย์ ทักษะการร้องรำของเขาทำให้เกิดสำนวนในหมู่ชาวพม่าว่า "เจรจาอย่างชเวม่าน"

## ชีวิตช่วงต้น
ทินมอง เป็นบุตรคนสุดท้องในบรรดาพี่น้องเก้าคน เขาเกิดที่มัณฑะเลย์ในปี ค.ศ. 1918 เป็นบุตรของอู้ปยาและด่อเม บิดาของเขาเสียชีวิตเมื่อเขาอายุได้เพียงแปดขวบ เขาเริ่มสนใจการร้องเพลงและการร่ายรำ และเริ่มแสดงในคณะหุ่นเชิดของคุณลุง

## ช่วงอาชีพ

หลังจากศึกษาการละครแบบดั้งเดิมภายใต้การดูแลของเมียะจายจินมะเงวเมียงเป็นเวลา 3 ปี เขาได้ก่อตั้งคณะชเวม่านตะบินในปี ค.ศ. 1933 และลูกหลานได้สืบทอดคณะมาจนถึงปัจจุบันถึง 4 รุ่น

เขาเป็นคนแรกที่ใช้แสงไฟในการแสดงแทนการจุดไฟให้แสงสว่างแบบเดิม และเป็นผู้บุกเบิกการแสดงแบบไม่เต็มคืนแทนการแสดงแบบตลอดคืน ซึ่งรวมไปถึงการร่ายรำคู่และการร้องรำ  เขาได้รับรางวัลอลงกาจ่อซวาจากรัฐบาลพม่าในปี ค.ศ. 1953 ในปี ค.ศ. 1959 เขาได้รับเชิญไปสหรัฐอเมริกาในฐานะตัวแทนคณะนาฏศิลป์พม่า

เขาร้องรำหรือร้องเพลงที่มีชื่อเสียงหลายเพลง รวมถึงการร้องรำจากนิทานชาดกที่เขาแสดงยังคงถูกจดจำในงานเทศกาลในชนบท

## เสียชีวิต
ทินมองเสียชีวิตด้วยภาวะความดันโลหิตสูงขณะกำลังรำบนเวทีระหว่างเทศกาลเฉลิมฉลองเจดีย์มหาปินเน ใกล้กับเมืองมี่นละ เขตมะเกว ในคืนวันที่ 29 พฤศจิกายน ค.ศ. 1969 สิริอายุรวม 50 ปี ก่อนวันเกิดเขาไม่กี่เดือน

## ครอบครัว
เขาและด่อเต้นหยุ้นต์มีบุตรเจ็ดคน ได้แก่ หยุ้นต์วีน, วีนโบ่, ซันวีน, ขีนจินวิน, ขีนวินจี, วีนมอง และจันตา หยุ้นต์วีนได้เป็นนักแสดงและได้รับรางวัลภาพยนตร์เมียนมาร์ถึงเจ็ดรางวัล บุตรชายอีกสี่คนได้เป็นนักร้องรำตามเขา  และตินมองซันมีนวีน และจอจอโบ หลานของเขา ก็เป็นนักร้องรำเช่นกัน

## แหล่งอ้างอิง

หมวดหมู่:นักแสดงละครเวทีชายชาวพม่า
หมวดหมู่:นักเต้นชาวพม่า
หมวดหมู่:นักร้องชายชาวพม่า
ทีชเอาต์

**ทีชเอาต์** () เป็นการจัดการเรียนการสอนให้แก่ผู้เรียนที่คงเหลือในปัจจุบัน ภายหลังจากที่สถาบันการศึกษาได้ปิดหลักสูตรหรืองดรับผู้เรียนใหม่  

รูปแบบของทีชเอาต์ที่พบได้ทั่วไปเป็นการจัดการเมื่อสถาบันหรือหลักสูตรงดรับผู้เรียนใหม่ แต่ยังดำเนินการเรียนการสอนต่อไปสำหรับผู้เรียนปัจจุบันที่คงตกค้างอยู่จนกว่าจะจบการศึกษา อีกรูปแบบหนึ่งคือการโอนย้ายผู้เรียนไปยังสถานศึกษาอีกแห่งหนึ่ง (เรียกว่า "teach-out institution") เพื่อให้ผู้เรียนจบการศึกษาได้จากสถาบันแห่งใหม่ที่โอนย้ายไปเรียน

ในสหรัฐอเมริกา หน่วยงานรับรองมาตรฐานการศึกษาที่รัฐบาลกลางยอมรับจะต้องจัดให้สถาบันอุดมศึกษาที่ตนให้การรับรองส่งแผนทีชเอาต์ แต่ละหน่วยงานรับรองมาตรฐานสามารถออกข้อกำหนดได้อย่างเป็นอิสระและมิได้มีข้อกำหนดกลางที่ใช้ร่วมกัน  ทั้งนี้เป็นไปตาม Higher Education Act of 1965 ซึ่งได้รับการแก้ไขเมื่อ ค.ศ. 1992 ให้มีข้อกำหนดเกี่ยวกับทีชเอาต์

ในออสเตรเลีย ภายใต้ Higher Education Standards Framework 2015 องค์กรควบคุมมาตรฐานกลาง ได้แก่ Tertiary Education Quality and Standards Agency (TEQSA) กำหนดให้ผู้ให้บริการที่ได้รับการรับรองมาตรฐานมีแผนทีชเอาต์  โดยในแผนทีชเอาต์ต้องจัดให้ "ผู้เรียนในปัจจุบันทั้งหมดสามารถสำเร็จการศึกษาหรือสามารถเปลี่ยนผ่านไปยังสาขาวิชาอื่นที่ตกลงยินยอมร่วมกันโดยผู้เรียนไม่เสียประโยชน์" สถานศึกษาต้องรักษาสถานภาพที่ได้รับการรับรองมาตรฐานไว้จนกว่าจะสิ้นสุดกระบวนการทีชเอาต์  สถานศึกษาอาจจะเป็นผู้เริ่มจัดให้หลักสูตรเข้าสู่กระบวนการทีชเอาต์หรือ TEQSA อาจเป็นผู้ริเริ่มกระบวนการดังกล่าวก็ได้

ทีชเอาต์ยังสามารถเกิดขึ้นในบริบทที่แตกต่างออกไปดังนี้
* ในกรณีที่สหภาพแรงงานในสถานศึกษาได้ใช้มาตรการประท้วงหยุดงานที่ส่งผลกระทบต่อการเรียนการสอน สิ่งที่จัดทดแทนให้ผู้เรียนในสถานการณ์ดังกล่าวนี้เรียกว่าทีชเอาต์ได้
* ในกรณีที่สถานศึกษาจัดกิจกรรมเพื่อการเรียนรู้ของชุมชน เช่น มหาวิทยาลัยมิชิแกนอธิบายกิจกรรมทีชเอาต์ว่าเป็น "กิจกรรมเรียนรู้ของชุมชนสากลที่จัดให้ทันท่วงทีต่อเหตุการณ์ เน้นปัญหาในปัจจุบัน และทำให้ผู้คนที่หลากหลายมาร่วมกับชุมชนในมหาวิทยาลัยเพื่อศึกษาเรียนรู้หัวข้อทันสมัย"

## บรรณานุกรม
*

## อ้างอิง

## แหล่งข้อมูลอื่น
* US Consumer Finance Protection Bureau page on teach-outs

หมวดหมู่:สถาบันการศึกษาที่ปิดกิจการ
หมวดหมู่:การรับรองสถาบันอุดมศึกษา
การพัฒนาผลิตภัณฑ์ใหม่

**การพัฒนาผลิตภัณฑ์ใหม่** (, NPD หรือ product development) ในทางธุรกิจและวิศวกรรม ครอบคลุมกระบวนการทั้งหมดของการเปิดตัวผลิตภัณฑ์ใหม่สู่ตลาด การพัฒนาผลิตภัณฑ์ยังรวมถึงการปรับปรุงผลิตภัณฑ์ที่มีอยู่เดิม และการนำผลิตภัณฑ์เข้าสู่ตลาดใหม่ด้วย  หัวใจสำคัญของการพัฒนาผลิตภัณฑ์ใหม่ คือ การออกแบบผลิตภัณฑ์ การพัฒนาผลิตภัณฑ์ใหม่คือการสร้างโอกาสทางการตลาดโดยทำให้สินค้าพร้อมสำหรับการซื้อ ผลิตภัณฑ์ที่พัฒนาโดยองค์กรเชิงพาณิชย์เป็นกลไกสำคัญในการสร้างรายได้

หลายองค์กรที่ใช้เทคโนโลยีเข้มข้น มักใช้ประโยชน์จากนวัตกรรมทางเทคโนโลยีในตลาดผู้บริโภคที่เปลี่ยนแปลงอย่างรวดเร็ว ผลิตภัณฑ์อาจเป็นสินทรัพย์ที่จับต้องได้หรือจับต้องไม่ได้ก็ได้ เช่น บริการหรือประสบการณ์ผู้ใช้ อาจเป็นสิ่งที่จับต้องไม่ได้ ตามกฎหมาย บางครั้งบริการและกระบวนการอื่น ๆ จะแตกต่างจาก "ผลิตภัณฑ์" การพัฒนาผลิตภัณฑ์ใหม่จำเป็นต้องเข้าใจความต้องการของลูกค้า สภาพแวดล้อมการแข่งขัน และลักษณะของตลาด

ต้นทุน เวลา และคุณภาพ เป็นตัวแปรหลักที่ขับเคลื่อนความต้องการของลูกค้า โดยมุ่งเป้าไปที่สามตัวแปรนี้ บริษัทที่มีนวัตกรรมจะพัฒนากลยุทธ์และแนวปฏิบัติอย่างต่อเนื่องเพื่อให้ตอบสนองความต้องการของลูกค้าได้ดียิ่งขึ้น และเพิ่มส่วนแบ่งตลาดของตนผ่านการพัฒนาผลิตภัณฑ์ใหม่อย่างสม่ำเสมอ อย่างไรก็ตาม มีกระบวนการที่เต็มไปด้วยความไม่แน่นอนและความท้าทายมากมายที่บริษัทต้องเผชิญ

## อ้างอิง

หมวดหมู่:วิศวกรรมระบบ
หมวดหมู่:การออกแบบเชิงอุตสาหกรรม
หมวดหมู่:การพัฒนาผลิตภัณฑ์
หมวดหมู่:การออกแบบ
นโยบาย

**นโยบาย** คือระบบแนวทางที่กำหนดขึ้นโดยมีเจตนาเพื่อใช้ชี้นำการตัดสินใจ และให้บรรลุผลลัพธ์ที่สมเหตุสมผล และจะมีการนำไปปฏิบัติในรูปแบบของกระบวนการหรือระเบียบปฏิบัติ โดยทั่วไปแล้ว นโยบายมักมีการกำกับดูแลภายในองค์กร นโยบายสามารถช่วยใน การตัดสินใจ ทั้ง *แบบอัตนัย* และ *แบบวัตถุวิสัย* นโยบายที่ใช้ในการตัดสินใจแบบอัตนัยมักจะช่วยผู้บริหารระดับสูงในการตัดสินใจที่ต้องพิจารณาจากข้อดีของปัจจัยหลายประการ และด้วยเหตุนี้ จึงมักเป็นเรื่องที่ยากจะทดสอบอย่างเป็นวัตถุวิสัย เช่น นโยบายความสมดุลระหว่างงานกับชีวิตส่วนตัว (work–life balance policy) นอกจากนี้ รัฐบาลและสถาบันอื่น ๆ ก็มักมีนโยบายในรูปแบบของกฎหมาย ระเบียบ ขั้นตอนการปฏิบัติ การดำเนินการทางปกครอง มาตรการจูงใจ หรือแนวทางปฏิบัติโดยสมัครใจ ทั้งนี้ การจัดสรรทรัพยากรก็มักสะท้อนการตัดสินใจเชิงนโยบายเช่นกัน

ส่วนนโยบายที่มุ่งช่วยในการตัดสินใจเชิงวัตถุวิสัย มักจะมีลักษณะเป็นการดำเนินงาน (*operational*) และสามารถทดสอบได้อย่างชัดเจน เช่น นโยบายการใช้รหัสผ่าน

## อ้างอิง

หมวดหมู่:การตัดสินใจ
หมวดหมู่:การเมืองแบ่งตามประเด็น
หมวดหมู่:นโยบาย
ความสมดุลระหว่างงานกับชีวิตส่วนตัว

right|thumb|400x400px|ชั่วโมงทำงานเฉลี่ยต่อปีต่อคนงานในประเทศ OECD ตั้งแต่ปี 1970 ถึงปี 2020
ในการบรรจบกันของงานกับชีวิตส่วนตัว **ความสมดุลระหว่างงานกับชีวิตส่วนตัว** () คือภาวะสมดุลระหว่างสองด้านนี้ มีหลายแง่มุมของชีวิตส่วนตัวที่สามารถทับซ้อนกับงานได้ เช่น ครอบครัว การพักผ่อน และสุขภาพ

ความสมดุลระหว่างงานกับชีวิตส่วนตัว เป็นสิ่งที่มีลักษณะสองทาง คือ งานสามารถรบกวนชีวิตส่วนตัวได้ และชีวิตส่วนตัวก็สามารถรบกวนการทำงานได้เช่นกัน สมดุลหรือการเชื่อมโยงนี้อาจมีลักษณะในทางลบ (เช่น ความขัดแย้งระหว่างงานกับชีวิตส่วนตัว) หรือในทางบวก (เช่น การเกื้อหนุนกันระหว่างงานกับชีวิตส่วนตัว) งานวิจัยล่าสุดได้ชี้ให้เห็นว่า การเชื่อมโยงระหว่างงานกับชีวิตส่วนตัวนั้นมีขอบเขตที่ไม่ชัดเจนมากขึ้น โดยเฉพาะอย่างยิ่งสำหรับคนทำงานที่ใช้เทคโนโลยีเป็นเครื่องมือหลัก

## อ้างอิง

หมวดหมู่:การจ้างงาน
หมวดหมู่:งาน
เวลาว่าง

[thumb|สวนสาธารณะเป็นพื้นที่สำหรับการพักผ่อน[นันทนาการ|หย่อนใจและกีฬา]]
**เวลาว่าง** () เป็นนิยามว่าด้วยเรื่องของคุณภาพของประสบการณ์หรือเป็นช่วงเวลาที่อิสระ **เวลาว่าง** (free time) คือเวลาที่ใช้ไปกับสิ่งที่อยู่นอกเหนือจากธุรกิจ การทำงาน การหางาน งานบ้าน และการศึกษา รวมถึงกิจกรรมจำเป็นในชีวิต เช่น การกินและการนอน

นิยามทางประสบการณ์ **เวลาว่าง** มักเน้นที่มิติของการรับรู้ถึงเสรีภาพและการเลือกสรร เป็นสิ่งที่ทำไปเพื่อ "พวกเขาเอง" เพื่อคุณภาพของประสบการณ์และการมีส่วนร่วม

คำจำกัดความแบบดั้งเดิมอื่น ๆ เช่น ของ ทอร์สไตน์ เวบลิน (1899) ระบุว่าเป็น "การใช้เวลาไปกับสิ่งที่ไม่ก่อให้เกิดผลผลิต" 

ทั้งนี้เวลาว่างไม่ใช่สิ่งที่นิยามได้ง่าย เนื่องจากมีหลายวิธีการที่ใช้ในการอธิบายแก่นแท้ของมัน แต่ละศาสตร์ก็มีนิยามของตนเองที่สะท้อนประเด็นร่วมกัน เช่น สังคมวิทยามองในแง่แรงกดดันและบริบททางสังคม ส่วนจิตวิทยามองในแง่สภาวะและเงื่อนไขทางจิตใจและอารมณ์

จากมุมมองการวิจัย วิธีการเหล่านี้มีข้อได้เปรียบเพราะสามารถวัดเชิงปริมาณและเปรียบเทียบได้ตามกาลเวลาและสถานที่ต่าง ๆ

## อ้างอิง

หมวดหมู่:คุณภาพชีวิต
ฟู่ดงเทียนเวือง (เพลง)

"**ฟู่ดงเทียนเวือง**" (, ) เป็นเพลงโดยดึ๊ก ฟุก นักร้องชาวเวียดนาม ซึ่งประพันธ์โดย, เหงียน ดุย, เตื่อง อันห์ ฟุก, และ เพลงนี้วางจำหน่ายเมื่อวันที่ 29 สิงหาคม ค.ศ. 2025 และเป็นตัวแทนของเวียดนามในการประกวดดนตรีนานาชาติอินเตอร์วิชันปี 2025 โดยได้รับชัยชนะด้วยคะแนนรวม 422 คะแนน

## การพัฒนาและแนวเพลง
เพลงนี้ได้ประพันธ์ดนตรีโดย และประพันธ์เนื้อร้องโดยเหงียน ดุย, เตื่อง อันห์ ฟุก, และ เพลงนี้ได้รับแรงบันดาลใจจากมหากาพย์เกี่ยวกับถั้ญ ซ้อง วีรบุรุษในตำนานเวียดนาม

เพลงนี้เปิดตัวครั้งแรกเมื่อวันที่ 29 สิงหาคม ค.ศ. 2025 ก่อนที่จะได้มีการปรับแก้ไขใหม่และเผยแพร่ในวันที่ 19 กันยายน หนึ่งวันก่อนการประกวดอินเตอร์วิชัน ในรุ่นใหม่นี้มีการแก้ไขเนื้อร้องโดยเพิ่มส่วนที่เป็นภาษาอังกฤษและรัสเซียร่วมด้วย

## การประกวดดนตรีนานาชาติอินเตอร์วิชันปี 2025

### การคัดเลือกภายใน
หลังจากได้รับคำเชิญจากผู้จัดงาน กระทรวงวัฒนธรรม กีฬา และการท่องเที่ยวได้มอบหมายให้บริษัท นอมัดเอ็มจีเอ็มทีเวียดนาม จำกัด (บริษัทในเครือดัตเวียดวีเอซีกรุปโฮลดิงส์) เป็นผู้คัดเลือกชื่อตัวแทนระดับประเทศ โดยได้มีการประกาศเลือกดึ๊ก ฟุก ในวันที่ 15 กรกฎาคม ค.ศ. 2025

### ในอินเตอร์วิชัน
การประกวดดนตรีนานาชาติอินเตอร์วิชันปี 2025 จะจัดขึ้นที่ไลฟ์อะรีนาในโนโวอิวานอฟสโกเย ประเทศรัสเซีย และจะประกอบด้วยรอบชิงชนะเลิศในวันที่ 20 กันยายน ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 12 สิงหาคม ค.ศ. 2025 เวียดนามได้รับการจับฉลากให้ทำการแสดงในลำดับที่ 20 ภายหลังมซานซี จิเกเลเลจากแอฟริกาใต้ และก่อนหน้านัสตยา กราฟเชนโกจากเบลารุส หลังจากการประกาศผลแล้ว ดึ๊ก ฟุกได้คะแนนรวม 422 คะแนน โดยได้รับคะแนนสูงสุด 29 คะแนนจากห้าประเทศ

## หมายเหตุ

## อ้างอิง

หมวดหมู่:เพลงจากประเทศเวียดนาม
หมวดหมู่:เพลงในปี พ.ศ. 2568
หมวดหมู่:ประเทศเวียดนามในการประกวดดนตรีนานาชาติอินเตอร์วิชันปี 2025
หมวดหมู่:เพลงที่ร่วมการประกวดดนตรีนานาชาติอินเตอร์วิชันปี 2025
มู่ลี่ปรับแสง

**มู่ลี่ปรับแสง** หรือ **หน้าต่างบังตา** () เป็นประเภทหนึ่งของเครื่องตกแต่งหน้าต่าง มีหลายมู่ลี่ปรับแสงที่ใช้ระบบควบคุมแตกต่างกัน โดยทั่วไปประกอบด้วยไม้ซี่แนวนอนหรือแนวตั้งยาวหลายแผ่น ทำจากวัสดุแข็งหลายชนิดรวมถึง ไม้ หรือพลาสติก หรือโลหะ ซึ่งยึดเข้าด้วยกันด้วยเส้นเชือกที่ร้อยผ่านแผ่นเหล่านั้น มู่ลี่ปรับแสงแบบแนวตั้งสามารถเลื่อนไปตามราง สามารถปรับให้แง้มเปิดหรือปิดได้ และยังเลื่อนด้านข้างซ้าย-ขวาได้อีกด้วย มู่ลี่ปรับแสงสามารถควบคุมได้ทั้งแบบกลไกควบคุมด้วยมือหรือแบบควบคุมระยะไกล โดยการหมุนจากตำแหน่งเปิดที่แผ่นเว้นระยะห่างกันสู่ตำแหน่งปิดที่แผ่นเรียงแบบซ้อนทับกันและบังแสงส่วนใหญ่ นอกจากนี้ยังมีเครื่องตกแต่งหน้าต่างประเภทอื่นที่เรียกว่า *shade* ซึ่งทำจากวัสดุอ่อนชิ้นเดียวแทนการใช้แผ่นหลายชิ้น

คำว่า *window blind* ยังสามารถใช้เพื่ออธิบายเครื่องตกแต่งหน้าต่างในความหมายกว้าง ซึ่งในบริบทนี้รวมถึงเกือบทุกประเภทของเครื่องตกแต่งหน้าต่าง ไม่ว่าจะทำจากวัสดุแข็งหรืออ่อน เช่น บานเกล็ด มู่ลี่ม้วน มู่ลี่แบบรูพรุน (หรืออาจเรียก มู่ลี่แบบรังผึ้ง) มู่ลี่ไม้ มู่ลี่แบบโรมัน มู่ลี่แนวตั้งมาตรฐาน และมู่ลี่แนวนอน (หรืออาจเรียก มู่ลี่แบบเวนิส) ในสหราชอาณาจักร บางครั้งมีการเรียกกันสาดว่า *blind* หรือ *shade*

## ภาพรวม

โดยทั่วไป มู่ลี่ปรับแสงมีขายเป็นแบบสำเร็จรูปและแบบสั่งทำตามขนาด ตามชื่อที่บอกไว้ มู่ลี่ปรับแสงแบบสำเร็จรูปได้รับการผลิตมาในขนาดมาตรฐานตามมิติของหน้าต่างทั่วไป ส่วนมู่ลี่ปรับแสงแบบสั่งทำตามขนาดได้รับการผลิตให้มีความกว้างและความยาวพอดีกับหน้าต่าง ข้อดีของมู่ลี่สำเร็จรูปคือหาซื้อง่ายและราคาถูกกว่า ขณะที่มู่ลี่สั่งทำตามขนาดมีราคาสูงกว่า แต่พอดีกับมิติของหน้าต่างมากกว่า

นอกจากผลิตมาหลายมิติแล้ว มู่ลี่ปรับแสงยังมีหลากหลายแบบอย่าง วัสดุ สี และลวดลายให้เลือกด้วย ด้านล่างคือแบบอย่างที่ได้รับความนิยมของมู่ลี่ปรับแสง

* แบบลูกฟัก
* แบบพับซ้อน
* แบบม้วน
* แบบโรมัน
* แบบเวนิส
* แบบแนวตั้ง
* แบบไม้

มู่ลี่ปรับแสงสามารถเปิดหรือปิดได้ด้วยมือโดยใช้เชือก หรือแบบอัตโนมัติด้วยระบบมอเตอร์ มู่ลี่ปรับแสงแบบอัตโนมัติสามารถควบคุมได้ผ่านสวิตช์หรือแผงกดบนผนัง ระบบควบคุมระยะไกล หรือคอมพิวเตอร์ ซึ่งช่วยตัดความจำเป็นในการใช้เชือก และยังทำให้ควบคุมหน้าต่างที่เอื้อมไม่ถึงได้ด้วย บ้านสมัยใหม่หลายแห่งได้ผสานระบบควบคุมเข้ากับระบบกลางโพรโทคอล C-Bus ซึ่งช่วยให้ใช้งานได้สะดวก และมีประสิทธิภาพในการควบคุมการทำงานขอมู่ลี่ปรับแสง ทั้งเพื่อลดการสูญเสียความร้อนในช่วงฤดูหนาว และลดความร้อนจากแสงอาทิตย์ในช่วงฤดูร้อน

## คลังภาพ

File:Blinds-Aluminium-50mm-Kitchen.JPG|มู่ลี่แบบม้วนที่ติดตั้งในห้องครัว
File:Track blind.jpg|ภาพระยะใกล้ของมู่ลี่แบบแนวตั้ง
File:Vert-blinds-2145-rs.jpg|มู่ลี่แบบรางเลื่อน
File:Jalousie-1.jpg|มู่ลี่ปรับแสงกับไม้ซี่แนวนอน หรือในอีกชื่อ มู่ลี่ปรับแสงแบบเวนิส
File:Miniblinds detail of mechanism.jpg|รายละเอียดของที่หมุนมู่ลี่ปรับแสง อุปกรณ์ติดเสริมบนมู่ลี่ปรับแสงขนาดเล็ก
File:Roller blind (window blind).jpg|มู่ลี่แบบม้วนบนประตูเป็นมู่ลี่ม้วนที่ติดกับประตูพอดี
File:Friends Towers, Munich, June 2019.jpg|ด้านหน้าของที่พักอาศัยสมัยใหม่ที่ติดตั้งมู่ลี่ปรับแสงแบบอัตโนมัติ


## ดูเพิ่มเติม
*ม่าน
*ระบบอัตโนมัติภายในบ้าน

## เชิงอรรถและอ้างอิง

## แหล่งที่มา
* 
* 

## แหล่งข้อมูลอื่น
*

หมวดหมู่:เครื่องตกแต่งบ้าน
หมวดหมู่:หน้าต่าง
ชอลู

**ชอลู** (; 1 มกราคม ค.ศ. 1839 – 10 ตุลาคม ค.ศ. 1929) เป็นแพทย์ชาวพม่าคนแรกที่ได้ศึกษาวิชาการแพทย์แบบตะวันตก และเป็นนักศึกษาชาวพม่าคนแรกที่ได้ศึกษาในสหรัฐอเมริกา เขาเป็นชาวพม่าคนแรกที่ได้รับปริญญาทางการแพทย์แบบตะวันตก และบักเนลล์ ได้มอบปริญญามหาบัณฑิตให้แก่เขา ทำให้เขายังเป็นชาวพม่าคนแรกที่ได้รับปริญญาโท-เอก ชอลูได้รับการยกย่องว่าเป็น "บิดาแห่งการแพทย์สมัยใหม่" ในประเทศพม่า

## ชีวิตช่วงต้น
ชอลู เกิดเมื่อวันที่ 1 มกราคม ค.ศ. 1839 ในครอบครัวชาวมอญที่เมืองมอละมไยน์ซึ่งในขณะนั้นอยู่ภายใต้การปกครองของอังกฤษ เขาเป็นบุตรชายคนโตของชเวเต้ดและนางปวาหล่า มารดาของเขาเป็นเหลนสาวของบะรายวะตี เจ้าเมืองเมียวดี และเป็นพระอนุชาของพญาทะละ (แต่ไม่แน่ชัดว่าเป็นหรือเกี่ยวข้องกับบิดาของเจ้าพระยามหาโยธา (เจ่ง คชเสนี) หรือไม่) บิดาของเขาสอนภาษาพม่าให้กับเจ้าหน้าที่ชาวอังกฤษ หลังจากที่พ่อแม่ของเขาแยกทางกันในปี ค.ศ. 1854 ญาติเขาก็เป็นผู้ดูแลเลี้ยงดูเขาสืบมา

## อาชีพ

ในปี ค.ศ. 1857 เมื่ออายุ 17 ปี ชอลูได้เดินทางไปโกลกาตาเพื่อศึกษาต่อในระดับมหาวิทยาลัย ในช่วงที่มีการก่อกบฏในอินเดียในปี ค.ศ. 1858 เขาเดินทางโดยเรือไปยังสหรัฐอเมริกาโดยทำงานเป็นเด็กเรือ เนื่องจากเขาไม่มีเงินเขาจึงรับงานพิเศษเพื่อหาเลี้ยงชีพจนกระทั่งสามารถเข้าศึกษาต่อที่มหาวิทยาลัยลูอิสเบิร์ก (ปัจจุบันคือมหาวิทยาลัยบัคเนลล์) ในรัฐเพนซิลเวเนีย ที่นั่นเขาได้ศึกษาภาษากรีก ภาษาละติน ปรัชญา ประวัติศาสตร์ และวิทยาศาสตร์ เขากลายเป็นนักศึกษาต่างชาติคนแรกของมหาวิทยาลัย เขาลงทะเบียนเรียนที่วิทยาลัยการแพทย์คลีฟแลนด์ และได้รับปริญญาแพทยศาสตร์ในปี ค.ศ. 1867 กลายเป็นแพทย์ชาวพม่าคนแรกที่ได้ศึกษาการแพทย์จากตะวันตก ในปีเดียวกันนั้น มหาวิทยาลัยลูอิสเบิร์กยังได้มอบปริญญาโทให้กับเขาด้วย

ในปี ค.ศ. 1867 ชอลู ได้พบกับแอนดรูว์ จอห์นสัน ประธานาธิบดีแห่งสหรัฐอเมริกา และชักชวนให้เขียนพระราชหัตถเลขาถึงพระเจ้ามินดง เมื่อชอลูกลับพม่า พระเจ้ามินดงทรงต้อนรับชอลูและทรงอนุญาตให้ประทับอยู่ในสวนหลวงทางเหนือ และทรงเสนอตำแหน่งในราชสำนักให้ อย่างไรก็ตามชอลูปฏิเสธข้อเสนอดังกล่าว เขาพำนักอยู่ที่พระราชวังเพียงประมาณ 20 วันก่อนกลับมอละมไยน์ ซึ่งเขาใช้เวลาส่วนใหญ่ในการดูแลผู้ป่วยและให้การศึกษาแก่นักศึกษา ในเดือนกุมภาพันธ์ ค.ศ. 1878 เขารวบรวมตำราแพทย์ชื่อ Painkiller ซึ่งตีพิมพ์โดยอู้นี ณ โรงพิมพ์มูลเมน อะสเว ชอลูได้รับบัพติศมาโดยอโดนิรัม จัดสัน เขาเสียชีวิตในวันที่ 10 ตุลาคม ค.ศ. 1929 ที่เมืองมอละมไยน์ สิริอายุรวม 90 ปี

## ครอบครัว
ชอลูแต่งงานสองครั้ง ในปี ค.ศ. 1869 ขณะที่ทำงานเป็นครูที่โรงเรียนมัธยมรัฐบาลร่างกุ้ง เขาแต่งงานกับลูซี เปเรย์รา ลูกสาวของกัปตันชาวอังกฤษ ทั้งคู่มีลูกด้วยกันเจ็ดคน ภรรยาของเขาเสียชีวิตขณะให้กำเนิดลูกคนเล็ก หลังจากนั้นสองปี เขาได้แต่งงานกับชเวปวินต์ และทั้งคู่มีลูกด้วยกันสามคน

## สิ่งสืบเนื่อง
เก้าสิบปีหลังจากที่ชอลูเดินทางมาถึงมหาวิทยาลัยลูอิสเบิร์ก มหาวิทยาลัยลูอิสเบิร์กได้จัดงาน Burma-Bucknell Weekends ขึ้นเพื่อยกย่องความสัมพันธ์อันยาวนานและเป็นเอกลักษณ์กับพม่า ตั้งแต่ปี ค.ศ 1949 ถึง ค.ศ. 1966 มีการจัด Burma-Bucknell Weekends ถึง 16 ครั้ง นักศึกษาชาวพม่าจากมหาวิทยาลัยใกล้เคียงและบุคลากรจากสถานทูตพม่าได้รับเชิญให้เข้าร่วมเป็นสัญลักษณ์แห่งมิตรภาพระหว่างพม่าและมหาวิทยาลัยบักเนลล์ รางวัล Burma-Bucknell Bowl Award ซึ่งเป็นสัญลักษณ์ของมิตรภาพระหว่างพม่าและมหาวิทยาลัยบักเนลล์ มอบให้แก่นักศึกษาและนักวิชาการที่มีส่วนสำคัญต่อความเข้าใจระหว่างวัฒนธรรมและระหว่างประเทศเป็นประจำทุกปี

## แหล่งอ้างอิง

หมวดหมู่:แพทย์ชาวพม่า
หมวดหมู่:ชาวพม่าในสหรัฐอเมริกา
หมวดหมู่:ชาวพม่าเชื้อสายมอญ
หมวดหมู่:คริสต์ศาสนิกชนชาวพม่า
ซาอุดีวอลเลย์บอลพรีเมียร์ลีก

**ซาอุดีวอลเลย์บอลพรีเมียร์ลีก** (; ) เป็นการแข่งขันวอลเลย์บอลชายระดับสูงสุดของประเทศซาอุดีอาระเบีย และจัดขึ้นโดยสหพันธ์วอลเลย์บอลซาอุดีอาระเบีย (SVBF)  ซึ่งปัจจุบันมีทีมเข้าแข่งขันทั้งหมด 12 ทีม โดยจะแข่งขันแบบพบกันหมดในระบบเหย้าและเยือน หลังจากฤดูกาลปกติ ทีมที่มีอันดับดีที่สุด 4 ทีมจะเข้าสู่รอบเพลย์ออฟ และอีก 2 ทีมสุดท้ายจะตกชั้นโดยอัตโนมัติ

สโมสรที่ชนะเลิศสูงสุดได้แก่ อัลอะฮ์ลีญิดดะฮ์ ซึ่งชนะทั้งหมด 25 สมัย

## ทำเนียบผู้ชนะเลิศ

## จำนวนครั้งที่ชนะเลิศ

## ดูเพิ่ม
* ซาอุดีวิมินส์วอลเลย์บอลพรีเมียร์ลีก
## อ้างอิง

## แหล่งข้อมูลอื่น
* Official Website
* 
* 
* Saudi Premier League at volleybox.net

หมวดหมู่:วอลเลย์บอลชายลีก
ซาอุดีอาระเบีย
หมวดหมู่:วอลเลย์บอลในประเทศซาอุดีอาระเบีย
หมวดหมู่:การแข่งขันวอลเลย์บอลในประเทศซาอุดีอาระเบีย
หมวดหมู่:ลีกกีฬาที่ก่อตั้งในปี พ.ศ. 2521
พีซเมคเกอร์ (ละครชุดทางโทรทัศน์)

***พีซเมคเกอร์*** () เป็นละครชุดทางโทรทัศน์อเมริกันแนวซูเปอร์ฮีโรที่สร้างสรรค์โดยเจมส์ กันน์สำหรับบริการสตรีมมิงอย่างเอชบีโอแม็กซ์ โดยอิงจากตัวละครชื่อเดียวกันของดีซีคอมิกส์ ละครชุดนี้ผลิตโดยบริษัทเดอะซาฟรานคอมพานีและโทรลล์คอร์ตเอนเทอร์เทนเมนต์ ร่วมกับวอร์เนอร์บราเธอส์เทเลวิชัน และมีกันน์เป็นผู้ควบคุมการผลิต สำหรับฤดูกาลแรกเป็นภาคแยกของภาพยนตร์เรื่อง *[[เดอะ ซุยไซด์ สควอด]]* (2021) ซึ่งอยู่ในจักรวาลขยายดีซี โดยจะเจาะลึกเรื่องราวของทหารรับจ้างผู้รักชาติแบบใฝ่สงครามอย่างคริส สมิท / พีซเมคเกอร์ ส่วนฤดูกาลสองเป็นละครชุดแสดงสดเรื่องแรกในจักรวาลดีซีซึ่งเป็นการ "รีบูต" จักรวาลขยายดีซีอย่างนุ่มนวล โดยจะนำเรื่องราวของฤดูกาลแรกมาเชื่อมโยงกับจักรวาลใหม่ และดำเนินเรื่องต่อจากเหตุการณ์ในภาพยนตร์เรื่อง *[[ซูเปอร์แมน (ภาพยนตร์ ค.ศ. 2025|ซูเปอร์แมน]]* (2025) ฤดูกาลนี้ผลิตโดยดีซีสตูดิโอส์และยังคงได้กันน์กลับมาเป็นผู้ควบคุมการผลิตเช่นเดิม

เรื่องนี้ได้จอห์น ซีนามารับบทเป็นตัวละครหลัก ซึ่งเป็นการกลับมารับบทเดิมจากภาพยนตร์ *เดอะ ซุยไซด์ สควอด* นอกจากนี้ ในฤดูกาลแรกยังได้นักแสดงอย่างแดเนียล บรูกส์, เฟรดดี สโตรมา, ชุควูดี อิวูจิ, เจนนิเฟอร์ ฮอลแลนด์, สตีฟ เอจี และโรเบิร์ต แพทริกมาร่วมแสดงด้วย และในฤดูกาลที่สองก็ได้แฟรงก์ กริลโลมาร่วมเสริมทัพอีกคน เดิมที ตัวละครนี้ถูกวางแผนให้ตายใน*เดอะ ซุยไซด์ สควอด* แต่กันน์ได้เห็นถึงความสามารถด้านการแสดงอันโดดเด่นของซีนา จึงตัดสินใจสร้างละครชุด *พีซเมคเกอร์* ขึ้นมา และเขียนบทฤดูกาลแรกไปพร้อม ๆ กับการถ่ายทำภาพยนตร์เรื่องดังกล่าว ซึ่งเอชบีโอแม็กซ์ก็ได้สั่งสร้างละครชุดนี้ทันทีในเดือนกันยายน ค.ศ. 2020 การถ่ายทำฤดูกาลแรกเกิดขึ้นที่เมืองแวนคูเวอร์ ประเทศแคนาดา ระหว่างเดือนมกราคมถึงกรกฎาคม ค.ศ. 2021 โดยกันน์รับหน้าที่กำกับถึง 5 ตอน นอกจากนี้ เขายังเลือกใช้เพลงแนวแฮร์เมทัลมาประกอบในละครชุด รวมถึงเพลง "Do Ya Wanna Taste It" ของวงวิกแวมที่ใช้ประกอบฉากเต้นในตอนเปิดเรื่องของฤดูกาลแรกอีกด้วย สำหรับฤดูกาลที่สอง ได้รับการยืนยันในเดือนกุมภาพันธ์ ค.ศ. 2022 และกันน์ยังคงรับหน้าที่เขียนบททั้งหมด และหลังจากที่เขาได้ขึ้นเป็นซีอีโอร่วมของดีซีสตูดิโอส์ ฤดูกาลนี้ก็ถูกนำไปรวมเข้ากับจักรวาลดีซีอย่างเป็นทางการ โดยการถ่ายทำเกิดขึ้นที่สตูดิโอ Trilith Studios ในเมืองแอตแลนตา รัฐจอร์เจีย ตั้งแต่เดือนเมษายนถึงพฤศจิกายน ค.ศ. 2024

*พีซเมคเกอร์* ฉายรอบปฐมทัศน์เมื่อวันที่ 13 มกราคม ค.ศ. 2022 โดยตอนแรกสามตอนได้ถูกปล่อยออกมาพร้อมกัน และหลังจากนั้นอีกห้าตอนที่เหลือของฤดูกาลแรกก็ถูกปล่อยออกมาสัปดาห์ละตอนจนถึงวันที่ 17 กุมภาพันธ์ จำนวนผู้ชมของละครชุดนี้เพิ่มขึ้นในทุก ๆ ตอน และฤดูกาลแรกก็ได้รับคำวิจารณ์ในเชิงบวก นอกจากนี้ ละครชุดยังได้รับการเสนอชื่อเข้าชิงรางวัลอีกหลายรายการ รวมถึงรางวัลไพรม์ไทม์ครีเอทีฟอาตส์เอมมี (Primetime Creative Arts Emmy Award) ด้วย สำหรับฤดูกาลที่สองเริ่มฉายเมื่อวันที่ 21 สิงหาคม ค.ศ. 2025 และในขณะนี้ กำลังมีการพัฒนาละครชุดภาคแยกอีกเรื่องชื่อ *[[วอลเลอร์ (ละครชุด)|วอลเลอร์]]* ซึ่งจะเป็นส่วนหนึ่งของจักรวาลดีซีด้วย

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2565
หมวดหมู่:จักรวาลขยายดีซี
หมวดหมู่:จักรวาลดีซี (แฟรนไชส์)
หมวดหมู่:รัฐบาลในบันเทิงคดี
หมวดหมู่:ผลงานต้นฉบับของเอชบีโอแม็กซ์
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
หมวดหมู่:รายการโทรทัศน์ที่มีฉากในรัฐวอชิงตัน
แคนเดซ โอเวนส์

**แคนเดซ แอมเบอร์ โอเวนส์ ฟาร์เมอร์** (, เกิด 29 เมษายน ค.ศ. 1989) หรือชื่อเดิม **แคนเดซ โอเวนส์** () เป็นนักวิจารณ์การเมืองและนักเขียนชาวอเมริกัน ทัศนคติทางการเมืองของเธอส่วนใหญ่ถูกระบุว่าเป็นแนวคิดขวาจัดหรืออนุรักษนิยม เธอเคยเผยแพร่ทฤษฎีสมคบคิดหลายครั้ง

โอเวนส์เป็นที่รู้จักจากบทบาทนักเคลื่อนไหวแนวอนุรักษนิยม แม้ว่าในช่วงแรกเธอจะเคยวิจารณ์ประธานาธิบดีดอนัลด์ ทรัมป์และพรรคริพับลิกันก็ตาม รวมถึงการวิจารณ์กลุ่มแบล็กไลฟส์แมตเทอร์ด้วย เธอเคยเป็นผู้อำนวยการฝ่ายสื่อสารให้กับกลุ่มเคลื่อนไหวอนุรักษนิยมเทิร์นนิงพอยต์ยูเอสเอ (Turning Point USA) ระหว่างปี ค.ศ. 2017–2019 ในปี ค.ศ. 2018 โอเวนส์ยังได้ร่วมก่อตั้งมูลนิธิเบล็กซิดเฟาน์เดชัน (BLEXIT Foundation) กับอดีตเจ้าหน้าที่ตำรวจเมืองทูซอนอย่าง แบรนดอน ทาทัม อีกด้วย หลังจากเคยทำงานกับเพรเกอร์ยู (PragerU) ในปี 2021 โอเวนส์ได้เข้าร่วมกับ*[[เดอะเดลีไวร์]]* (The Daily Wire) และเริ่มจัดรายการทอล์กโชว์การเมืองชื่อ *แคนเดซ* (Candace) แต่ถูกไล่ออกในเดือนมีนาคม ค.ศ. 2024 หลังจากแสดงความคิดเห็นที่ถูกมองว่าต่อต้านยิว และความตึงเครียดกับเบน ชาปิโร พิธีกรร่วม รวมถึงพนักงานคนอื่น ๆ ของ*เดอะเดลีไวร์*ที่มีมานานหลายเดือน

โอเวนส์เคยแสดงความสงสัยเกี่ยวกับผลกระทบของแนวคิดเชิดชูคนขาวที่มีต่อสังคม นอกจากนี้ เธอยังเคยแสดงการต่อต้านมาตรการล็อกดาวน์และวัคซีนโควิด-19 อีกด้วย

## อ้างอิง

หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
บีบีซีเวิลด์เซอร์วิซ

**บีบีซีเวิลด์เซอร์วิซ** () เป็นสถานีวิทยุกระจายเสียงสาธารณะของอังกฤษ ซึ่งบริหารงานโดยบรรษัทแพร่ภาพกระจายเสียงอังกฤษ (บีบีซี) นับเป็นผู้ให้บริการกระจายเสียงในต่างประเทศที่ใหญ่ที่สุดในโลก ครอบคลุมพื้นที่การรับฟังมากที่สุด มีภาษาให้เลือกหลากหลายที่สุด และเข้าถึงผู้ฟังได้มากที่สุด สถานีนี้ออกอากาศรายการข่าว สารคดี และรายการอภิปรายต่าง ๆ เป็นภาษาต่างประเทศกว่า 40 ภาษา ไปยังหลายพื้นที่ทั่วโลก โดยมีช่องทางการรับฟังที่หลากหลาย ทั้งคลื่นวิทยุระบบอนาล็อกและดิจิทัล, การรับฟังผ่านอินเทอร์เน็ต, พอดแคสต์, ดาวเทียม, และคลื่นวิทยุระบบดีเอบี, เอฟเอ็ม, คลื่นยาว และคลื่นปานกลาง ใน ค.ศ. 2024 บีบีซีเวิลด์เซอร์วิซ สามารถเข้าถึงผู้คนได้เฉลี่ยสัปดาห์ละ 450 ล้านคน ผ่านช่องทางต่าง ๆ ทั้งทางโทรทัศน์ วิทยุ และออนไลน์

บีบีซีเวิลด์เซอร์วิซ ภาคภาษาอังกฤษ มีการแบ่งการออกอากาศตามภูมิภาคหลัก ๆ 8 พื้นที่ โดยแต่ละพื้นที่ก็จะมีรายการที่แตกต่างกันไป ครอบคลุมถึงแอฟริกาตะวันออกและใต้, แอฟริกาตะวันตกและกลาง, ยุโรปและตะวันออกกลาง, อเมริกาและแคริบเบียน, เอเชียตะวันออก, เอเชียใต้, ออสตราเลเชีย และสหราชอาณาจักร นอกจากนี้ ยังมีช่องทางการรับฟังออนไลน์อีก 2 ช่องทาง คือ ช่องทั่วไป และช่องที่เน้นข่าวสารเป็นพิเศษที่เรียกว่า *นิวส์อินเทอร์เน็ต* (News Internet) ซึ่งทั้งสองช่องทางนี้ออกอากาศตลอด 24 ชั่วโมง

บีบีซีเวิลด์เซอร์วิซระบุว่าเป้าหมายของพวกเขาคือการเป็น "ผู้รายงานข่าวที่ทั่วโลกรู้จักและให้ความเคารพมากที่สุด" ขณะเดียวกันก็ยังคง "มุมมองที่เป็นกลางแบบอังกฤษ" ต่อสถานการณ์ระหว่างประเทศ ปีเตอร์ ฮอร์ร็อกส์ อดีตผู้อำนวยการของบีบีซีเวิลด์เซอร์วิซ เคยกล่าวว่าองค์กรแห่งนี้กำลังต่อสู้กับ "สงครามข้อมูล" ในรูปแบบของอำนาจอ่อน เพื่อรับมือกับสื่อของรัฐบาลรัสเซียและจีน เช่น สถานีโทรทัศน์อาร์ที ส่งผลให้บีบีซีถูกแบนในทั้งสองประเทศ โดยที่รัสเซียสั่งแบนหลังจากการรุกรานยูเครนใน ค.ศ. 2022

ผู้อำนวยการของบีบีซีเวิลด์เซอร์วิซคือ โจนาธาน มันโร ส่วนผู้ควบคุมดูแลบีบีซีเวิลด์เซอร์วิซภาคภาษาอังกฤษ คือ จอน ซิลค์ฮา

## อ้างอิง

หมวดหมู่:ผู้กระจายเสียงและแพร่ภาพระหว่างประเทศ
อามินทร์ มะยูโซ๊ะ

**อามินทร์ มะยูโซ๊ะ**  (เกิด 20 กันยายน พ.ศ. 2529) เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลอนุทิน ชาญวีรกูล กรรมการบริหารพรรคกล้าธรรม และสมาชิกสภาผู้แทนราษฎรจังหวัดนราธิวาส

## ประวัติ
อามินทร์ เกิดเมื่อวันที่ 20 กันยายน พ.ศ. 2529 เป็นบุตรนายมะดาโอ๊ะ กับนางรอหัมยะ มะยูโซ๊ะ เป็นน้องชายสัมพันธ์ มะยูโซ๊ะ

สำเร็จการศึกษาระดับปริญญาตรี เอกการตลาด จากมหาวิทยาลัยทักษิณ

## การทำงาน
อามินทร์ เริ่มต้นทางการเมืองจากการเป็นสมาชิกสภาองค์การบริการส่วนจังหวัดนราธิวาส 2 ปี หลังจากนั้นลาออกมาลงสมัครเลือกตั้ง ส.ส.นราธิวาส เขต 2 (ตากใบ-สุไหงโก-ลก) โดยเป็นพื้นที่เดิมของสัมพันธ์ มะยูโซ๊ะ ซึ่งเป็นพี่ชาย ที่ย้ายไปลงสมัครเลือกตั้ง ส.ส.นราธิวาส เขต 3 (แว้ง-สุไหงปาดี-เจาะไอร้อง) เพื่อเปิดโอกาสให้น้องชายเข้ามาทำงานการเมืองระดับชาติ และได้รับเลือกตั้งเป็นสมาชิกสภาผู้แทนราษฎรสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

ในเดือนกันยายน พ.ศ. 2568 เขาได้รับการแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลอนุทิน

### สมาชิกสภาผู้แทนราษฎร
อามินทร์ มะยูโช๊ะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนราธิวาส สังกัดพรรคพลังประชารัฐ → พรรคกล้าธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนราธิวาส สังกัดพรรคกล้าธรรม

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:บุคคลจากอำเภอสุไหงโก-ลก
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรจังหวัดนราธิวาส
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:บุคคลจากคณะเศรษฐศาสตร์และบริหารธุรกิจ มหาวิทยาลัยทักษิณ
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ดำรงตำแหน่งทางการเมืองท้องถิ่นในจังหวัดนราธิวาส
โฮลโลว์ไนท์: ซิลค์ซอง

***โฮลโลว์ไนท์: ซิลค์ซอง*** () เป็นวิดีโอเกมแนวเมทรอยด์แวเนียที่พัฒนาโดยทีมเชอรี ผู้พัฒนาอิสระชาวออสเตรเลีย เกมนี้เป็นภาคต่อของ *[[โฮลโลว์ไนท์]]* (ค.ศ. 2017) เกมนี้ถูกวางจำหน่ายเมื่อวันที่ 4 กันยายน ค.ศ. 2025 ในลินุกซ์, แมคโอเอส, นินเท็นโด สวิตช์, นินเท็นโด สวิตช์ 2, เพลย์สเตชัน 4, เพลย์สเตชัน 5, ไมโครซอฟท์ วินโดวส์, เอกซ์บอกซ์วัน และเอกซ์บอกซ์ซีรีส์เอกซ์และซีรีส์เอส

ในซิลค์ซอง ผู้เล่นจะสวมบทบาทเป็นฮอร์เน็ต อดีตเจ้าหญิงแห่งอาณาจักรฮัลโลว์เนสต์ที่ล่มสลายของโฮลโลว์ไนท์และตัวละครสมทบที่โดดเด่นจากเกมต้นฉบับ เนื้อเรื่องตามด้วยเธอไปเมื่อเธอถูกจับและถูกส่งไปยังดินแดนใหม่อันลึกลับของฟาร์ลูม ซึ่งเธอต้องเดินทางผ่านพื้นที่อันกว้างใหญ่ โลกที่เชื่อมโยงกันเต็มไปด้วยศัตรูที่มีเอกลักษณ์เฉพาะ ท้าทายบอส และสภาพแวดล้อมที่ซับซ้อน เกมดังกล่าวได้ขยายความเกี่ยวกับกลไกการต่อสู้และการเคลื่อนที่ที่เปิดตัวในภาคแรก ผสมผสานความคล่องตัวและการต่อสู้ด้วยเข็มของฮอร์เน็ต รวมถึงเพิ่มระบบเควสต์เพื่อส่งเสริมการสำรวจและการค้นพบ เดิมทีวางแผนไว้ว่าจะเป็นเนื้อหาที่ดาวน์โหลดได้สำหรับโฮลโลว์ไนท์ โครงการมีขอบเขตที่กว้างขวางขึ้นตามกาลเวลา ซึ่งทำให้ทีมเชอร์รีประกาศในเดือนกุมภาพันธ์ ค.ศ. 2019 ว่าจะทำเกมภาคต่อแบบสแตนด์อโลนแทน

เกมนี้ได้รับเสียงชื่นชมอย่างมากในด้านกราฟิก เพลงประกอบ เนื้อเรื่อง การออกแบบโลก และรูปแบบการเล่น แม้ว่าจะมีความยากสูง แต่ก็ได้รับการตอบรับทั้งดีและไม่ดี ในสามวันแรกของการเปิดตัว มีผู้เล่นมากกว่า 5 ล้านคน รวมถึงผู้เล่น 1 ล้านคนผ่านเอกซ์บอกซ์เกมแพสและ 3 ล้านคนบนสตีม

## อ้างอิง
หมวดหมู่:วิดีโอเกมที่ออกวางจำหน่ายในปี พ.ศ. 2568
หมวดหมู่:วิดีโอเกมอินดี
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมแพลตฟอร์ม
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมโซลส์ไลก์
หมวดหมู่:วิดีโอเกมที่พัฒนาขึ้นในประเทศออสเตรเลีย
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมภาคต่อ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
มหาวิทยาลัยเดลี

**มหาวิทยาลัยเดลี** ( หรือเรียกย่อว่า DU) เป็นมหาวิทยาลัยวิจัยที่ตั้งอยู่ในเดลี ประเทศอินเดีย ก่อตั้งขึ้นใน ค.ศ. 1922 โดยพระราชบัญญัติของสภานิติบัญญัติกลาง (Central Legislative Assembly) โดยมีรองประธานาธิบดีอินเดียเป็นอธิการบดี ปัจจุบันมหาวิทยาลัยแห่งนี้ได้รับการจัดอันดับโดย National Institutional Ranking Framework 2025 ให้อยู่ในอันดับที่ 5 ของประเทศ

## อ้างอิง

หมวดหมู่:มหาวิทยาลัยเดลี
หมวดหมู่:สถาบันอุดมศึกษาในประเทศอินเดีย
เอ็ดและลอร์เรน วอร์เรน

**เอ็ดเวิร์ด วอร์เรน ไมน์นีย์** (; 7 กันยายน ค.ศ. 1926 - 23 สิงหาคม ค.ศ. 2006) และ **ลอร์เรน ริตา วอร์เรน** (; สกุลเดิม **โมแรน** (Moran); 31 มกราคม ค.ศ. 1927 - 18 เมษายน ค.ศ. 2019) เป็นนักสืบสวนเรื่องเหนือธรรมชาติและนักเขียนที่มีชื่อเสียงจากคดีที่เกี่ยวกับเรื่องผีสิงต่าง ๆ เอ็ดเวิร์ดศึกษาและประกาศตัวเองว่าเป็นผู้เชี่ยวชาญด้านมารวิทยา เป็นนักเขียน นักบรรยาย และศิลปิน ส่วนลอร์เรนอ้างว่าตัวเองมีสัมผัสพิเศษและเป็นร่างทรงที่ทำงานร่วมกับสามีของเธออย่างใกล้ชิด

ใน ค.ศ. 1952 ทั้งคู่ได้ก่อตั้ง New England Society for Psychic Research (NESPR) ซึ่งเป็นกลุ่มนักล่าท้าผีที่เก่าแก่ที่สุดในนิวอิงแลนด์ พวกเขาร่วมกันเขียนหนังสือหลายเล่มเกี่ยวกับเรื่องเหนือธรรมชาติและคดีส่วนตัวที่พวกเขาเข้าไปสืบสวน และอ้างว่าได้ตรวจสอบคดีต่าง ๆ มาแล้วกว่า 10,000 คดีตลอดชีวิตการทำงาน คู่สามีภรรยาวอร์เรนยังเป็นหนึ่งในกลุ่มนักสืบสวนกลุ่มแรก ๆ ที่เข้าไปทำคดีผีสิงที่อะมิตีวิลล์อีกด้วย ตามข้อมูลจากเว็บไซต์อย่างเป็นทางการของ NESPR นิตยสารวิวิแกลม และแหล่งข้อมูลอื่น ๆ NESPR ได้ร่วมมือกับผู้คนหลากหลายอาชีพในการสืบสวน ไม่ว่าจะเป็น แพทย์, นักวิจัย, เจ้าหน้าที่ตำรวจ, พยาบาล, นักศึกษา และนักบวช

เรื่องราวเกี่ยวกับบ้านผีสิงที่โด่งดังจากผลงานของคู่สามีภรรยาวอร์เรน ถูกนำไปดัดแปลงหรือสร้างแรงบันดาลใจให้กับภาพยนตร์, ละครชุดทางโทรทัศน์, และสารคดีมากมายหลายเรื่อง รวมถึงภาพยนตร์ในชุด*ดิอะมิตีวิลล์ฮอร์เรอร์* และจักรวาลคนเรียกผีที่เรารู้จักกันดี

กลุ่มนักวิทยาศาสตร์และผู้ที่ตั้งข้อสงสัยในเรื่องเหนือธรรมชาติ เช่น เพอร์รี ดีแอนเจลิส และสตีเวน โนเวลลา ได้ตรวจสอบหลักฐานของคู่สามีภรรยาวอร์เรนและสรุปว่าเป็นเพียง "เรื่องเหลวไหล" นอกจากนี้ นักสืบสวนเชิงวิพากษ์อย่างโจ นิกเคลล์และเบนจามิน แรดฟอร์ด ยังสรุปว่าคดีผีสิงที่มีชื่อเสียงอย่างอะมิตีวิลล์ และคดีของครอบครัวสเนเดกเกอร์นั้นเป็นเรื่องที่ถูกสร้างขึ้น ไม่ได้เกิดขึ้นจริงแต่อย่างใด

## อ้างอิง

หมวดหมู่:คู่แต่งงาน
โอนลีเมอร์เดอส์อินเดอะบิลดิง

{{Infobox television
| image                = 
| genre                = 
| creator              = สตีฟ มาร์ตินและจอห์น ฮอฟฟ์แมน
| starring             = 
| music                = สิทธัตถะ โคสลา
| country              = สหรัฐอเมริกา
| language             = อังกฤษ
| num_seasons          = 5
| num_episodes         = 50
| list_episodes        = 
| executive_producer   = 
| producer             = 
| cinematography       = 
| editor               = 
| runtime              = 26-40 นาที
| company              = 
| network              = ฮูลู
| first_aired          = 
| last_aired           = ปัจจุบัน
}}

***โอนลีเมอร์เดอส์อินเดอะบิลดิง*** (; มักเรียกย่อว่า OMITB) เป็นละครชุดทางโทรทัศน์หัสนาฏกรรมรหัสคดีอเมริกันที่สร้างสรรค์โดย สตีฟ มาร์ติน และ จอห์น ฮอฟฟ์แมน ละครชุดเรื่องนี้เล่าเรื่องราวของคนแปลกหน้าสามคน (แสดงโดย สตีฟ มาร์ติน, มาร์ติน ชอร์ต และ เซลีนา โกเมซ) ที่มีความชอบเหมือนกันคือ การฟังพอตแคสต์เกี่ยวกับอาชญากรรมจริง พวกเขากลายมาเป็นเพื่อนกันหลังจากที่ได้ร่วมกันไขคดีฆาตกรรมน่าสงสัยที่เกิดขึ้นหลายครั้งในอพาร์ตเมนต์หรูชื่อ อาร์โคเนีย (Arconia) ซึ่งเป็นที่พักของพวกเขาในย่านอัปเปอร์เวสต์ไซด์ของแมนแฮตตัน และยังได้ทำพอตแคสต์ของตัวเองเกี่ยวกับคดีเหล่านี้ด้วย โดยใช้ชื่อเดียวกับละครชุดว่า *โอนลีเมอร์เดอส์อินเดอะบิลดิง* (Only Murders in the Building) ละครชุดนี้มีทั้งหมด 4 ฤดูกาล ฤดูกาลละ 10 ตอน เริ่มออกอากาศทางฮูลูในเดือนสิงหาคม ค.ศ. 2021, มิถุนายน ค.ศ. 2022, สิงหาคม ค.ศ. 2023 และสิงหาคม ค.ศ. 2024 ตามลำดับ และในเดือนกันยายน ค.ศ. 2024 ละครชุดเรื่องนี้ก็ได้รับการต่อสัญญาสำหรับฤดูกาลที่ 5 ซึ่งมีกำหนดออกอากาศในวันที่ 9 กันยายน ค.ศ. 2025

ละครชุดเรื่องนี้ได้รับเสียงชื่นชมอย่างล้นหลามตั้งแต่เปิดตัว โดยนักวิจารณ์ต่างชื่นชมแนวทางตลกที่ใช้เล่าบันเทิงคดีอาชญากรรม รวมถึงการแสดงของทีมนักแสดงด้วย ละครชุดเรื่องนี้ได้รับการเสนอชื่อเข้าชิงรางวัลใหญ่มากมาย ทั้งรางวัลไพรม์ไทม์เอมมีสาขาละครชุดตลกยอดเยี่ยม และรางวัลลูกโลกทองคำสาขาละครชุดทางโทรทัศน์ยอดเยี่ยม ประเภทเพลงหรือตลก นอกจากนี้ ทั้งมาร์ติน, ชอร์ต และโกเมซ ยังได้รับการเสนอชื่อเข้าชิงรางวัลการแสดงจากเวทีรางวัลไพรม์ไทม์เอมมีและรางวัลลูกโลกทองคำเช่นกัน และทีมนักแสดงจากฤดูกาลที่สี่ก็ยังได้รับรางวัลสมาคมนักแสดงภาพยนตร์และโทรทัศน์สาขาการแสดงยอดเยี่ยม โดยนักแสดงกลุ่มในละครชุดประเภทตลกอีกด้วย

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2564
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:รายการโทรทัศน์ที่มีฉากในนครนิวยอร์ก
หมวดหมู่:รายการโทรทัศน์ที่มีฉากในรัฐนิวยอร์ก
ป่าช้ายูเนียน (อีสตัน รัฐคอนเนทิคัต)

thumb|ทางเข้าป่าช้ายูเนียน พ.ศ. 2550
**ป่าช้ายูเนียน** () คือป่าช้าที่ตั้งอยู่ใกล้กับถนนสเตปนีย์ เมืองอีสตัน รัฐคอนเนทิคัต สหรัฐ สร้างขึ้นตั้งแต่คริสต์ศตวรรษที่ 18 นักล่าผีมักบอกเล่าว่าป่าช้าแห่งนี้ "มีผีมากที่สุด" ในสหรัฐอเมริกา เอ็ดและลอร์เรน วอร์เรน นักมารวิทยาชาวคอนเนทิคัต เขียนหนังสือ *Graveyard* มีเนื้อหาเกี่ยวกับป่าช้าแห่งนี้

ตามมุขปาฐะเล่าต่อกันว่ามีผีผู้หญิงชุดขาว สวมชุดนอนสีขาวโปร่งหรือชุดแต่งงานสีขาว ปรากฏตัวหลอกหลอนที่ป่าช้ายูเนียนและป่าช้าสเตปนีย์ในเมืองมอนโร ซึ่งเอ็ดและลอร์เรน วอร์เรน นักมารวิทยา อ้างว่าเคยพบเห็นผีตนนี้ และเคยบันทึกวิดีโอไว้ด้วย

## อ้างอิง

หมวดหมู่:สุสานในสหรัฐอเมริกา
หมวดหมู่:ประวัติศาสตร์รัฐคอนเนทิคัต
หมวดหมู่:สถานที่ที่มีรายงานว่ามีผีสิงในสหรัฐอเมริกา
โอร์ทาเคย

**โอร์ทาเคย** (, ,  *หมู่บ้านกลาง)* เป็นย่านในเทศบาลและอำเภอเบชิกทัช จังหวัดอิสตันบูล ประเทศตุรกี โดยมีประชากร 9,121 คน (2024) ตั้งอยู่ในบอสฟอรัสฝั่งยุโรป

## อ้างอิง

## แหล่งข้อมูลอื่น
เทิร์นนิงพอยต์ยูเอสเอ

**เทิร์นนิงพอยต์ยูเอสเอ** (; ตัวย่อ **TPUSA**) เป็นองค์กรไม่แสวงหาผลกำไรของสหรัฐอเมริกาที่ส่งเสริมและสนับสนุนนโยบายอนุรักษนิยมในระดับมัธยมปลาย วิทยาลัย และมหาวิทยาลัย ก่อตั้งขึ้นใน ค.ศ. 2012 โดย ชาร์ลี เคิร์ก และ บิล มอนต์โกเมอรี กลุ่มในเครือของ TPUSA ได้แก่ Turning Point Endowment, Turning Point Action และ TPUSA Faith โดย *The Chronicle of Higher Education* ยกให้ TPUSA เป็นองค์กรที่มีการเติบโตอย่างรวดเร็วที่สุด และเป็นกำลังสำคัญในการขับเคลื่อนแนวคิดอนุรักษนิยมในมหาวิทยาลัยของอเมริกา

ใน ค.ศ. 2016 องค์กรนี้ได้เปิดตัว Professor Watchlist ซึ่งเป็นเว็บไซต์ที่รวบรวมรายชื่อคณาจารย์ที่ TPUSA อ้างว่า "เลือกปฏิบัติต่อนักศึกษาอนุรักษนิยมและเผยแพร่แนวคิดซ้ายสุดโต่งในห้องเรียน" นอกจากนี้ TPUSA ยังพยายามมีอิทธิพลต่อการเลือกตั้งสภานักศึกษาเพื่อ "ต่อสู้กับแนวคิดเสรีนิยมสมัยใหม่ในรั้วมหาวิทยาลัย" ใน ค.ศ. 2021 TPUSA ได้เริ่มเว็บไซต์ School Board Watchlist ซึ่งเผยแพร่รายชื่อและรูปถ่ายของสมาชิกคณะกรรมการโรงเรียนที่อนุมัติมาตรการบังคับสวมหน้ากากหรือหลักสูตรต่อต้านการเหยียดสีผิว

แม้จะมีความคิดที่สอดคล้องกับกลุ่มคริสเตียนไรต์ (กลุ่มอนุรักษนิยมที่เน้นหลักคำสอนศาสนาคริสต์) แต่ TPUSA ก็ดำเนินงานแยกจากองค์กรอนุรักษนิยมทั่วไปอื่น ๆ ทั่วประเทศ TPUSA จัดการประชุมประจำปีหลายครั้ง ได้แก่ Student Action Summit, Young Women's Leadership Summit, Young Black Leadership Summit และ AmericaFest องค์กรนี้ได้รับเงินทุนจากผู้บริจาคและมูลนิธิอนุรักษนิยม รวมถึงนักการเมืองจากพรรคริพับลิกัน

## อ้างอิง

หมวดหมู่:องค์การที่ก่อตั้งในปี พ.ศ. 2555
ป่าช้าสเตปนีย์

thumb|250px|ป่าช้าสเตปนีย์ พ.ศ. 2550
**ป่าช้าสเตปนีย์** () อาจเป็นที่รู้จักในชื่อ **ป่าช้าเบิร์ดซีส์เพลน** () หรือ **ป่าช้าเบียร์ดซลีย์เพลน** () เป็นป่าช้าเก่าแก่ประจำหมู่บ้านสเตปนีย์ เมืองมอนโร รัฐคอนเนทิคัต สหรัฐอเมริกา สร้างขึ้นเมื่อ พ.ศ. 2337 ถัดจากสเตปนีย์กรีนและถัดจากโบสถ์น้อยแม่พระแห่งลูกประคำ ป้ายหลุมศพที่เก่าแก่ที่สุดเป็นของเนทาเนียล ดับเบิลยู คแนปป์ (เสียชีวิต พ.ศ. 2330)

ป่าช้าแห่งนี้เป็นที่ฝังศพของเอ็ดและลอร์เรน วอร์เรน นักมารวิทยาสองสามีภรรยา และทั้งสองเชื่อว่า มีผีผู้หญิงชุดขาวหลอกหลอนอยู่ในป่าช้าแห่งนี้

## อ้างอิง

หมวดหมู่:สุสานในสหรัฐอเมริกา
หมวดหมู่:ประวัติศาสตร์รัฐคอนเนทิคัต
หมวดหมู่:สถานที่ที่มีรายงานว่ามีผีสิงในสหรัฐอเมริกา
แบรดลีย์ สตีเวน เพอร์รี

**แบรดลีย์ สตีเวน เพอร์รี** (; เกิด 23 พฤศจิกายน ค.ศ. 1998) เป็นนักแสดง พอดแคสเตอร์ และยูทูบเบอร์ชาวอเมริกัน เขาเป็นที่รู้จักจากบทบาท เกบ ดันแคน (Gabe Duncan) ในซิตคอมสำหรับครอบครัวเรื่อง *[[กู๊ดลักชาร์ลี]]* ของดิสนีย์แชนแนล และบทบาท โรเจอร์ เอลลิสัน (Roger Ellison) ในภาพยนตร์ภาคแยกของ*[[มือถือไมค์ หัวใจปิ๊งรัก (แฟรนไชส์)|มือถือไมค์ หัวใจปิ๊งรัก]]* เรื่อง *[[สุดยอดการผจญภัยของชาร์เปย์]]* หลังจากนั้น เพอร์รีได้ร่วมแสดงในละครชุดตลกของดิสนีย์เอ็กซ์ดีเรื่อง *[[ไมตีเมด]]* และภาคแยก *[[แล็บแร็ตส์: อีลิตฟอร์ซ]]* ในบทบาท แคซ (Kaz) นอกจากนี้ เขายังมีผลงานการแสดงในภาพยนตร์จากดิสนีย์เอ็กซ์ดี เรื่อง *[[แพนส์ออนไฟเออร์]]* (2014) และภาพยนตร์เรื่อง *[[ฮูบี้ ฮาโลวีน]]* (2020) อีกด้วย

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย